NORAKSTS

|  |  |
| --- | --- |
| 26.08.2021. | Nr.13/1 |

###### JELGAVAS PILSĒTAS ATTĪSTĪBAS PROGRAMMAS 2014.-2020.GADAM AKTUALIZĒTĀS SADAĻAS – INVESTĪCIJU PLĀNA APSTIPRINĀŠANA

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Jelgavas pilsētas dome 2019.gada 28.martā pieņēma lēmumu Nr.3/1 “Jelgavas pilsētas ilgtspējīgas attīstības stratēģijas 2021.–2035.gadam izstrādes uzsākšana” un lēmumu Nr.3/2 “Jelgavas pilsētas attīstības programmas 2021.–2027.gadam izstrādes uzsākšana”.

Saeima 2019.gada 21.martā pieņēma lēmumu par administratīvi teritoriālās reformas turpināšanu, kas apturēja teritorijas attīstības plānošanas dokumentu izstrādi līdz jaunā Administratīvo teritoriju un apdzīvoto vietu likuma pieņemšanai.

Administratīvo teritoriju un apdzīvoto vietu likums (turpmāk – likums) tika pieņemts 2020.gada 10.jūnijā (stājās spēkā 2020.gada 23.jūnijā). Likuma Pārejas noteikumu 25.pants paredz, ka Jelgavas valstspilsētas pašvaldība ar Jelgavas novada pašvaldību sadarbojas ilgtspējīgas attīstības stratēģijas un attīstības programmas izstrādē.

Jelgavas pilsētas dome 2021.gada 21.janvārī pieņēma lēmumu Nr.1/1 “Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.–2035.gadam izstrādes uzsākšana” un lēmumu Nr.1/2 “Jelgavas valstspilsētas un jaunveidojamā Jelgavas novada attīstības programmas 2022.–2027.gadam izstrādes uzsākšana”. Saskaņā ar minētajiem lēmumiem uzsākta Jelgavas valstspilsētas un jaunā Jelgavas novada kopīgu jauno plānošanas dokumentu – ilgtspējīgas attīstības stratēģijas un attīstības programmas izstrāde.

Saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 74.punktu, ja beidzies ilgtspējīgas attīstības stratēģijas vai attīstības programmas darbības termiņš, tā ir spēkā līdz jaunas ilgtspējīgas attīstības stratēģijas vai attīstības programmas apstiprināšanai”.

Ņemot vērā minēto un saskaņā ar likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 73.punktu,

**JELGAVAS VALSTSPILSĒTAS DOME NOLEMJ:**

Apstiprināt Jelgavas pilsētas attīstības programmas 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) aktualizēto sadaļu – investīciju plānu (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā